Coronavirus Cases in India: भारत में मिले 41,100 नए मरीज, कुल मामले 88 लाख के पार
Coronavirus Cases in India: भारत में पिछले 24 घंटों में 41,100 कोरोना के मामले सामने आए हैं और 447 लोगों को इस बीमारी ने अपना शिकार बनाया है।
नई दिल्ली. भारत में पिछले 24 घंटों में 41,100 कोरोना के मामले सामने आए हैं और 447 लोगों को इस बीमारी ने अपना शिकार बनाया है। नए मरीज मिलने के बाद देश में अबतक सामने आए कोरोना के कुल मामले बढ़कर 88 लाख 14 हजार 579 हो गए हैं। कुल मामलों में से 82 लाख 05 हजार 728 लोग स्वस्थ हो चुके हैं। इस वक्त देश में 4 लाख 79 हजार 216 मरीजों का इलाज चल रहा है जबकि 1 लाख 29 हजार 635 की इस महामारी की वजह से मौत हो चुकी है।बात अगर देश के विभिन्न राज्यों की करें तो अभी महाराष्ट्र में 85,045 एक्टिव मरीज हैं। यहां 16 लाख 9 हजार 607 लोग ठीक हो चुके हैं जबकि 45 हजार 809 लोगों की मौत हो चुकी है। कर्नाटक में 28 हजार 45 एक्टिव केस हैं, 8 लाख 18 हजार 392 लोग ठीक हो चुके हैं जबकि 11 हजार 491 लोगों की मौत हो चुकी है।राजधानी दिल्ली में कोरोना के 44 हजार 329 एक्टिव केस हैं जबकि 7423 लोगों की मौत हो चुकी है। राजधानी दिल्ली में अबतक 4 लाख 23 हजार 078 लोग कोरोना को मात देने में सफल रहे हैं। केरल में एक्टिव केसों की संख्या 77,508 है। यहां 4 लाख 34 हजार 730 लोग कोरोना को मात देने में सफल रहे हैं जबकि कोरोना ने केरल में 1822 लोगों की जान ले ली है। ICMR के अनुसार, नवंबर 14 तक कोविड-19 के 12,48,36,819 टेस्ट किए जा चुके हैं। इन टेस्टों में से 8,05,589 सैंपल शनिवार को लिए गए।